***Dragi părinți,***

Vrem să vă mulțumim pentru răbdarea, înțelegerea și efortul comun depus în susținerea

procesului educațional continuu. Ne dorim ca Dumneavoastră, împreună cu copiii voștri,

să fiți sănătoși și să vă simțiți în siguranță oriunde v-ați afla, în special în grădinițele pe

care le frecventați.

Acum, mai mult ca niciodată, vă înțelegem grijile, preocupările și sentimentele pe

care le aveți față de copiii voștri, în această situație pandemică de gravitate sporită.

Știm, că nu este deloc ușor…

Noi credem și suntem siguri, că împreună vom reuși să depășim această situație.

Vrem să vă îndemnăm să fiți responsabili și să deveniți un exemplu pentru copii. Ei trebuie

să învețe de la persoanele dragi ce înseamnă să fii atent, solidar și responsabil atât față

de sănătatea proprie, cât și a celor din jur. Noi, la rândul nostru, la fel suntem datori să avem

grijă de copiii dumneavoastră, să le oferim educație de calitate și să-i îndrumăm pe drumul cel bun.

**La moment, în instituția noastră nu sunt confirmate cazuri de infectare**

**cu COVID-19, nici dintre cadre didactice și nici din personalul auxiliar, în rândul**

**copiilor deasemenea nu avem cazuri confirmate . Un număr de 1 persoană (copil)**

**se află în autoizolare.**

Trebuie să ne obișnuim să fim prudenți. COVID-19 în continuare este un pericol major

pentru fiecare din noi, pentru familiile noastre. Nu trebuie să ne relaxăm, pentru că acest

virus nu iartă neglijența. Respectați măsurile de precauție:

* Purtați masca corect în spațiile deschise și închise;
* Spălați sau dezinfectați regulat mâinile;
* Evitați aglomerațiile;
* Păstrați distanța de 1 metru.

Cert este faptul că educația este organizată altfel. Administrația instituției va ține

cont în continuare de toate normele de sănătate publică pentru a preveni îmbolnăvirea

 cu COVID-19 și pentru a continua procesul educațional.

Vom face tot posibilul pentru a vă fi alături și a vă ajuta. Alături de dumneavoastră,

avem pe umerii noștri responsabilități uriașe, de aceea vrem să ne ajutăm reciproc și

să avem grijă unii de alții. Doar așa vom reuși!

**Vă îndemnăm să nu aduceţi copilul la grădiniţă dacă cineva din familie prezintă**

**simptome sau chiar este testat pozitiv ( sau careva simptome de viroze)!!!**

**Vă mulțumim mult pentru înțelegere!**

**Vă rugăm să aveți grijă de Dumneavoastră și de copiii voștri!**

***Cu respect,***

Directorul IET nr.157 IONEL O